

REPUBLIKA HRVATSKA

SISAČKO-MOSLAVAČKA ŽUPANIJA

O P Ć I N A L E K E N I K

OPĆINSKI NAČELNIK

KLASA: 601-01/23-02/01

URBROJ:2176-12-02-23-01

Lekenik, 20. ožujka 2023.

 **OPĆINSKO VIJEĆE**

PREDMET**: Prijedlog Zaključka o ekonomskoj cijeni predškolskog programa Dječjeg**

 **vrtića Lekenik za 2023. godinu,**

 **-** dostavlja se na usvajanje

**OBRAZLOŽENJE:**

**PRAVNI TEMELJ:**

Sadržan je u odredbama članka 48. stavka 4. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), članka 41. i 42. Državnog pedagoškog standarda predškolskog odgoja i naobrazbe („Narodne novine“ broj 63/08. i 90/10.) i članka 34. Statuta Općine Lekenik („Službeni vjesnik“, broj 9/21).

**NADLEŽNOST ZA DONOŠENJE**: OPĆINSKO VIJEĆE

**PREDLAGATELJ:** OPĆINSKI NAČELNIK

**RADNA SKUPINA KOJA JE IZRADILA PRIJEDLOG ZAKLJUČKA:** Ivan Mužek, Pročelnik Jedinstvenog upravnog odjela, Draženka Maričević, Referent za financije, naplatu prihoda i projekte i Ljilja Mikočević Dolovčak, Viši stručni suradnik za javnu nabavu, naplatu potraživanja, komunalno gospodarstvo i projekte

**TEMELJNA PITANJA KOJA TREBA** **UREDITI ZAKLJUČKOM**

Ovom Odlukom utvrđuje se ekonomska cijena predškolskog programa odgoja i obrazovanja djece u Dječjem vrtiću Lekenik (u daljnjem tekstu : Dječji vrtić), osnivač kojega je Općina Lekenik, te udio roditelja ili skrbnika djeteta u cijeni programa, a sve na temelju ekonomskih pokazatelja troškova iz 2022. godine.

**OCJENA STANJA I OBRAZLOŽENJE**

Ekonomska cijena predškolskog programa Dječjeg vrtića Lekenik za 2023. godinu temelji se na svim troškovima poslovanja Dječjeg vrtića Lekenik u prošloj godini na temelju kojih se računa stvarna cijena predškolskog programa po djetetu. Ukupni troškovi vrtića za 2022. godinu iznose 409.456,99 EUR, a ekonomska cijena po djetetu iznosi 387,74 EUR mjesečno. Roditelji plaćaju 66,36 EUR po djetetu mjesečno za redoviti program i 92,91 EUR mjesečno za posebni program ranog učenja engleskog jezika.

Vrijednost ekonomske cijene je pokazatelj odnosa stvarne cijene programa predškolskog odgoja u odnosu na cijenu koju plaćaju roditelji i dio cijene koju plaća osnivač. Kao podatak često je potrebna prilikom prijave vrtića na projekte te se javlja potreba za donošenjem odluke za njezinim utvrđenjem.

**OCJENA SREDSTAVA POTREBNIH ZA PROVOĐENJE OVE ODLUKE**

Za provedbu ove Odluke nije potrebno osigurati sredstva u Proračunu Općine Lekenik.

**IZVJESTITELJ**: Općinski načelnik

OPĆINSKI NAČELNIK

Ivica Perović, ing.prom.